Diari Oficial de la Generalitat Valenciana


Sumari del DOGV 9445, del 10-10-2022 (2022/8563)

Conveni col·laboració entre Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci de Residus 8, Àrea de Gestió A3, per a la participació en campanyes de conscienciació i sistemes d'incentius de la separació en origen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9445

Data del DOGV
:   10-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8563


Data del document
:   20-09-2022

Organisme emissor
:   Consorci per a l'Execució de les Previsions del Pla Zonal de Residus 8, Àrea de Gestió A3

Tipus de document
:   Anunci

Conveni col·laboració entre Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci de Residus 8, Àrea de Gestió A3, per a la participació en campanyes de conscienciació i sistemes d'incentius de la separació en origen. [2022/8563]  
S'ha subscrit un conveni de col·laboració entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i el Consorci per a l'execució de les previsions del Pla Zonal de Residus 8, Àrea de Gestió A3, per a la participació en campanyes de conscienciació i sistemes d'incentius de la separació en origen, anualitat 2022; i en compliment del que es disposa en l'article 111.3 de la Llei 8/2010 de règim local de la Comunitat Valenciana, que es transcriu a continuació:  
  
  
«Reunits  
D'una part, Mireia Mollà Herrera, consellera d'Agricultura, Desenvolupament Rural, Emergència Climàtica i Transició Ecològica, actuant en nom i representació d'aquesta, en virtut de les facultats que li confereixen la Llei 5/1983, de 30 de desembre, del Consell, i el Decret 6/2019, de 17 de juny, del president de la Generalitat, pel qual es nomena les persones titulars de les vicepresidències i de les conselleries, i expressament facultada per a la signatura del present conveni per Acord del Consell, de data 10 de juny de 2022.  
D'una altra part, Fulgencio José Cerdán Barceló, president del Consorci per a l'execució de les previsions del Pla Zonal 8, Àrea de Gestió de Residus A3, actuant en l'exercici del seu càrrec i en representació d'aquest, en virtut de nomenament conferit per acord de la Junta General de l'entitat, de data de 8 d'octubre de 2019.  
  
Hi intervé cadascun en l'ús de les atribucions que té conferides, ambdós es reconeixen mútuament capacitat legal necessària per a subscriure el presente conveni i a l'efecte:  
  
Manifesten  
Primer. De conformitat amb el que estableix la Directiva 98/2008/CE, del Parlament Europeu i del Consell, de 19 de novembre de 2008, sobre els residus i per la qual es deroguen determinades directives (Directiva Marc de Residus), els estats membres de la Unió Europea prendran mesures per a fomentar un reciclatge d'alta qualitat i, a l'efecte, establiran una recollida separada de residus, quan siga tècnicament, econòmica i mediambientalment factible i adequada, per a complir els criteris de qualitat necessaris per als sectors de reciclatge corresponents, i assegurar, almenys, la recollida separada de les matèries següents: paper, metalls, plàstic i vidre.  
Segn. Així mateix, segons aquesta directiva, d'acord amb la jerarquia de residus i a fi de reduir l'emissió de gasos d'efecte d'hivernacle originats per l'eliminació de residus en abocadors, és important facilitar la recollida separada i el tractament adequat dels bioresidus, per a produir compost segur per al medi ambient i altres materials basats en els bioresidus.  
Tercer. A més, perquè la Unió Europea puga convertir-se en una economia hipocarbònica, eficient en l'ús dels recursos, ecològica i competitiva, el 7é. Programa de Medi Ambient garantirà que, per a 2020, entre altres mesures, els residus es gestionen de manera segura com a recurs i per a previndre danys a la salut i al medi ambient, el volum absolut de generació de residus i els residus generats per càpita registren un descens, els abocaments es limiten als rebutjos residuals (és a dir, als no reciclables i no recuperables).  
Quart. El Pla estatal marc de gestió de residus 2016-2022 (PEMAR) estableix els objectius de preparació per a la reutilització i reciclatge de les fraccions provinents dels residus domèstics: com a mínim aconseguir el 50 % de preparació per a la reutilització i el reciclatge en 2020, dels quals un 2 % correspondrà a la preparació per a la reutilització fonamentalment de residus tèxtils, residus d'aparells elèctrics i electrònics, mobles i altres residus susceptibles de ser preparats per a la seua reutilització.  
En relació amb les accions a posar en marxa per a la consecució conjunta dels objectius adés establits, el PEMAR assenyala de manera explícita la importància de separar adequadament els materials en origen per a maximitzar el reciclatge i asegurar-ne el correcte tractament.  
D'altra banda, el PEMAR estableix que per a facilitar la posada en marxa dels canvis en la gestió dels residus municipals, és essencial d'una banda, que l'administració local dispose dels coneixements necessaris per a implementar adequadament les mesures, i d'una altra, que els ciutadans, element clau en la separació dels residus, disposen de forma fàcilment accessible, de la informació necessària per a dur a terme aquesta separació. Per tot això, el PEMAR considera que s'haurà de desenvolupar, entre altres, campanyes de sensibilització en relació amb la implantació dels nous models de recollida i amb la millora dels existents indicant la contribució dels ciutadans als models per a facilitar la preparació per a la reutilització i el reciclatge; divulgar les millors pràctiques de recollida i gestió de residus en l'àmbit local, incloent-hi les destinades en preparació per a la reutilització; i proporcionar informació als ciutadans sobre els costos de gestió dels residus i sobre els impactes econòmics i ambientals associats a una inadequada gestió.  
Cinqué. En conseqüència, la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31.12.2021) inclou la línia S8462000, «Participació en campanyes de conscienciació i sistemes d'incentius de la separació en origen».  
Sisé. Resulta d'aplicació al present Conveni el que disposen els articles 28 i següents de la Llei 38/2003, de 17 de novembre, general de subvencions, i en els articles 72 i 73 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
A més, l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que podran concedir-se de manera directa les ajudes i subvencions previstes nominativament en la Llei de pressupostos de la Generalitat. Conforme al seu article 160, correspon a les persones titulars de les conselleries l'aprovació de la despesa corresponent a les subvencions i la concessió de les subvencions nominatives. Així mateix, d'acord amb l'article 59 de la Llei correspon a les persones titulars de les conselleries reconéixer les obligacions i proposar a la persona titular de la conselleria amb competències en matèria d'hisenda l'ordenació dels corresponents pagaments.  
  
Per tot el que s'ha exposat, les parts acorden subscriure el present conveni, conformement a les següents:  
  
Clàusules  
  
Primera. Objecte  
L'objecte del present conveni és estimular la realització de campanyes de conscienciació destinades a millorar la recollida selectiva per part de la ciutadania i, per tant potenciar l'economia circular.  
Als efectes només podran subvencionar-se, finançades per la Conselleria d'Agricultura, Desenvolupament Rural, Emergència Climàtica i Transició Ecològica, les actuacions que siguen competència directa del Consorci, com a entitat beneficiària, d'acord amb el corresponent Pla zonal, que són:  
- Campanyes de conscienciació pública de la importància social, econòmica i ambiental de la recollida selectiva de residus generats dins de l'àmbit domèstic tant en àrees d'aportació dels municipis (contenidors específics de paper-cartó, vidre, envasos lleugers, matèria orgànica, altres...) com mitjançant la xarxa d'ecoparcs consorciada existent. Elaboració completa i distribució de vídeos promocionals, tríptics, rollers, material per a xarxes socials; elaboració completa i execució de jornades de conscienciació a col·lectius.  
- Campanyes per a donar a conéixer als ciutadans els sistemes d'incentius (econòmics i altres tipus) relacionats amb la recollida selectiva de residus domèstics mitjançant la xarxa d'ecoparcs consorciada, basades, entre altres, en el principi «qui més recicla, menys paga». Elaboració completa i distribució de vídeos promocionals; tríptics, rollers material per a xarxes socials; elaboració completa i execució de jornades de conscienciació a col·lectius.  
- Campanyes de formació i educació ambiental per a diferents perfils de públic objectiu sobre la implantació de la línia de fracció orgànica i selectiva, fent especial èmfasi en la millora ambiental que suposa, i incloent-hi visites educatives a les instal·lacions de tractament. Elaboració completa i distribució de vídeos promocionals, tríptics, rollers, material per a xarxes socials; elaboració completa i execució de jornades de conscienciació a col·lectius; adquisició de poals airejats d'entre 10 i 20 litres; adquisició de bosses compostables.  
  
- Elaboració de material audiovisual específic relatiu a les accions destinades al foment de la recollida selectiva de les diferents fraccions de residus domèstics i dels sistemes d'incentius a implantar dins de l'àmbit territorial del Consorci. Elaboració completa i distribució de vídeos promocionals, material per a xarxes socials.  
  
- Elaboració i adquisició de material didàctic i divulgatiu en el qual la reducció en la generació de rebutjos a abocador o que la recollida selectiva són elements crucials a l'abast dels ciutadans per a afavorir la correcta gestió dels residus que generen i la recuperació de materials així com l'estalvi de matèries primeres, energia, aigua, i reduir les emissions de gasos d'efecte d'hivernacle. Elaboració completa i distribució de vídeos promocionals; tríptics, rollers, material per a xarxes socials, adquisició de bosses de ràfia i papereres selectives per al foment de les recollides selectives en origen, així com adquisició de bosses compostables, sobre la campanya.  
- Aportacions econòmiques degudament justificades per a l'aplicació de retorns econòmics a les unitats fiscals de l'ordenança fiscal del Consorci o entitat local competent, segons el Pla Integral de Residus de la Comunitat Valenciana, PIRCVA 2019, Decret 55/2019, de 5 d'abril, del Consell, com a política econòmica i fiscal d'incentiu econòmic per al reciclatge, d'acord amb les previsions del Pla integral de Residus de la Comunitat Valenciana, mitjançant la corresponent Ordre de bases de l'entitat local.  
Aquestes campanyes d'educació ambiental subvencionables no formaran part del contingut del projecte de gestió del pla zonal del consorci beneficiari de l'ajuda.  
Per a aconseguir els objectius esmentats, la Generalitat Valenciana, segons el que s'estableix en la Llei 8/2021, de 30 de desembre, de pressupostos de la Generalitat per a l'exercici 2022 ha atorgat una subvenció de 30.000 euros al Consorci Àrea de Gestió A3 dins del capítol 4, línia S8462000: «Participació en campanyes de conscienciació i sistemes d'incentius de la separació en origen».  
  
Segona. Obligacions de la Generalitat  
Mitjançant el present conveni, s'autoritza i disposa a favor del Consorci Àrea de Gestió A3 la despesa de 30.000 euros, amb càrrec a l'aplicació pressupostària 98.60.18.941.64, línia S8462000: Participació en campanyes de conscienciació i sistemes d'incentius de la separació en origen.  
  
Tercera. Despeses elegibles  
Són elegibles les despeses relatives a campanyes d'educació i conscienciació ambiental, aplicació de sistemes d'incentius de la separació en origen i implantació de la línia de fracció orgànica i selectiva.  
  
Les despeses elegibles consistiran en:  
a) Vídeos, material didàctic i material audiovisual per a la conscienciació sobre la millora del servei global de gestió de residus, especialment quant a la valorització i eliminació, així com la recollida selectiva en origen.  
b) Campanyes de conscienciació i divulgació d'entre les previstes en els plans zonals de gestió de residus, amb el seu cronograma.  
  
c) Serveis d'educació ambiental d'entre les previstes en el pla integral de residus de la Comunitat Valenciana o els seus plans zonals de desenvolupament, amb cronograma d'aquests.  
d) Adquisició de bosses de ràfia i papereres selectives per al foment de les recollides selectives en origen, així com adquisició de bosses compostables, sobre la campanya. Adquisició de poals airejats per a la recollida selectiva de matèria orgànica d'entre 10 i 20 litres.  
e) Aportacions econòmiques degudament justificades per a l'aplicació de retorns econòmics a les unitats fiscals de l'ordenança fiscal del Consorci o entitat local competent.  
Tindrà la condició d'elegible l'IVA suportat reportat, sempre que l'esmenat impost no tinga el caràcter de deduïble i per tant, no puga ser recuperat.  
  
Quarta. Obligacions del Consorci  
1. Corresponen al Consorci el compliment de les següents obligacions del present conveni de col·laboració:  
- Desenvolupar les accions que fonamenten la concessió de la subvenció.  
- Justificar davant la Generalitat Valenciana el compliment dels requisits i les condicions que determinen el compliment de la subvenció.  
  
- Sotmetre's a les actuacions de comprovació, que puguen dur a terme els òrgans de control competents, i aportar tota la informació que li siga requerida en l'exercici de les actuacions subvencionades.  
- Comunicar a la Generalitat Valenciana l'obtenció altres subvencions, ajudes, ingressos o recursos que financen les activitats subvencionades.  
- Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i enfront de la Seguretat Social, en la forma que es determine reglamentàriament, i sense perjudici del que s'estableix en l'article 14 de la Llei 39/2015, d'1 d'octubre, del procediment administratiu comú de les administracions públiques.  
- Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable al beneficiari en cada cas, així com de tots els estats comptables i els registres específics que siguen exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.  
  
- Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
- Adoptar les mesures de difusió que conté l'apartat 4 de l'article 18 de la Llei 38/2003, de 17 de novembre, general de subvencions.  
  
- Fer el reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions.  
2. Per a la concessió de la subvenció l'entitat beneficiària presentarà, en el termini d'un mes des de la signatura del present conveni, una memòria o programa expressiu de la planificació temporal o progrés compromés en el desenvolupament de treballs, que haurà de comptar amb la conformitat de l'Administració de la Generalitat a través dels serveis tècnics de la Direcció General de Qualitat i Educació Ambiental. Aquesta memòria podrà modificar-se al llarg de l'exercici, per causes degudament justificades, sempre que les noves actuacions complisquen la totalitat de requisits del conveni i siguen elegibles i degudament justificades, en l'horitzó temporal del conveni.  
En el cas de les aportacions directes per a l'aplicació de retorns econòmics a les unitats fiscals de l'ordenança fiscal del Consorci o entitat local competent, s'haurà d'adjuntar certificació de les aportacions econòmiques efectivament realitzades i degudament acreditades per l'òrgan competent de Secretaria, Intervenció, o Secretaria-Intervenció, d'acord amb la normativa de règim local, i l'altra que resulte aplicable.  
  
3. Així mateix el Consorci queda obligat a:  
- La rendició de comptes dels perceptors de subvencions, a què es refereix l'article 34.3 de la Llei 7/1988, de 5 d'abril, de funcionament del Tribunal de Comptes, s'instrumenta a través del compliment de l'obligació de justificació a l'òrgan concedir-te o entitat col·laboradora, si s'escau, de la subvenció, regulada en el paràgraf b de l'apartat 1 de l'article 14 de la Llei 38/2003, de 17 de novembre, general de subvencions.  
- Realitzar l'actuació i presentar la justificació de les activitats subvencionades amb càrrec a l'aplicació pressupostària 87.37.16.296.68, línia S8462000, «Participació en campanyes de conscienciació i sistemes d'incentiu de la separació en origen».  
- Realitzar les activitats conforme a l'objecte del present conveni i als fins a propis del consorci.  
- Justificar el compliment dels requisits i condicions, així com la realització de les activitats i el compliment de la finalitat que determina la concessió de la present subvenció. A l'efecte, s'haurà de presentar declaració responsable que les despeses que s'han presentat per a la justificació corresponen exclusivament a l'activitat del Consorci.  
  
- Justificar davant la Conselleria d'Agricultura, Desenvolupament Rural, Emergència Climàtica i Transició Ecològica, en el cas de les campanyes de sensibilització, que aquestes no formen part del contingut mínim del projecte de gestió del pla zonal i que no són obligació del seu adjudicatari.  
- Justificar davant la Conselleria d'Agricultura, Desenvolupament Rural, Emergència Climàtica i Transició Ecològica, en el cas de retorns econòmics a les unitats fiscals de l'ordenança fiscal del Consorci o entitat local competent les aportacions econòmiques efectivament realitzades, i degudament acreditades, de conformitat amb la normativa de règim local i l'altra que resulte aplicable.  
- Sotmetre's a les actuacions de control financer establides en la legislació vigent.  
- Presentar declaració responsable de no incórrer en cap de les circumstàncies recollides en l'article 13.2 i 13.3 de la Llei 38/2003, de 17 de novembre, general de subvencions, realitzada per mitjà de declaració responsable o qualsevol dels mitjans establits en l'article 13.7 de la citada llei.  
- Presentar declaració responsable de complir amb la normativa vigent en matèria d'integració laboral de persones amb discapacitat, en els termes fixats en la Llei 11/2003, de 10 d'abril, sobre l'Estatut de les Persones amb Discapacitat, així com en el Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de subvencions per al foment de l'ocupació de les persones amb discapacitat.  
- Sotmetre's a la normativa general sobre contractació pública en les actuacions que realitze per a les campanyes de conscienciació, si fa el cas.  
  
Cinquena. Seguiment del projecte  
El seguiment es durà a terme tant durant el transcurs de les inversions, amb visites periòdiques, assessorament telefònic o correu electrònic i qualsevol altra forma, tendent a la fi de controlar el seu bon funcionament, així com una vegada finalitzades aquelles, per a la valoració dels resultats obtinguts.  
Serà necessari que el Consorci acredite que disposa una persona coordinadora tècnica amb la formació adequada que es comprometa a realitzar el seguiment dels projectes d'inversió almenys durant 1 any.  
  
  
Sisena. Forma de pagament i justificació  
El pagament de la subvenció s'efectuarà, prèvia certificació d'aprovació dels justificants de despeses presentades per l'entitat beneficiària, acompanyada d'un compte justificatiu de l'activitat que demostre que es tracta d'una inversió realitzada en l'exercici d'una competència pròpia del Consorci i que faça referència a la seua destinació, acreditant-se que no és una inversió o despesa d'entre les previstes en algun dels projectes de gestió i, a més, que continga els punts que a continuació s'indiquen:  
  
I. El compte justificatiu contindrà, amb caràcter general, la documentació següent:  
1. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una memòria econòmica justificativa del cost de les activitats realitzades, que contindrà:  
a) Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si és el cas, data de pagament. En el cas que la subvenció s'atorgue d'acord amb un pressupost, s'indicaran les desviacions esdenvingudes.  
b) Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i, si és el cas, la documentació acreditativa del pagament.  
c) Quan l'import de la despesa subvencionable supere les quanties establides en la Llei 9/2017, de 8 de novembre, de contractes del sector públic, per al contracte menor, haurà de sol·licitar-se com a mínim tres ofertes de diferents proveïdors, amb caràcter previ a la contractació del compromís, sense perjudici que el Consorci estarà sotmés a la normativa contractual pública en tots els casos.  
d) En relació amb la despesa elegible de la clàusula tercera, e), a l'efecte de justificació de la despesa, s'aportarà certificat acreditatiu emés per personal funcionari habilitat nacional en el qual s'indique el nombre total de beneficiaris, l'import econòmic total efectivament realitzat, així com una descripció del procediment objectiu seguit per a la concessió dels descomptes econòmics, en compliment de la normativa de règim local i altra normativa aplicable. Així mateix, s'aportarà com a annex a l'esmentat certificat, relació desglossada, almenys, per municipis que indique el nombre de beneficiaris i import globals percebuts per aquests en cada municipi.  
II. D'acord amb l'article 31 apartat 2 de la Llei 38/2003, de 17 de novembre, general de subvencions, excepte disposició expressa en contra en les bases reguladores de les subvencions, es considerarà despesa realitzada la que ha sigut efectivament pagada amb anterioritat a la finalització del període de justificació determinat per la normativa reguladora de la subvenció.  
III. El termini de justificació serà fins a l'1 de desembre de 2022 i amb càrrec al present Conveni es podrà finançar les actuacions objecte d'aquell des de l'1 de gener de 2022, sent la data límit de realització de les activitats subvencionables el 30 de novembre de 2022.  
  
Setena. Compatibilitat  
S'estableix la compatibilitat amb qualssevol altres ajudes econòmiques que, amb la mateixa fi, concedisquen les administracions públiques, ens públics o privats, nacionals o internacionals.  
L'import de les subvencions en cap cas podrà ser de tal quantia que, aïlladament o en concurrència amb altres ajudes, supere el cost subvencionat de conformitat amb l'article 19.3 de la Llei 38/2003, de 17 de novembre, general de subvencions.  
  
Huitena. Vigència  
El present conveni entrarà en vigor des del moment de la signatura i estendrà la seua vigència fins al 31 de desembre de 2022.  
  
Novena. Òrgan Mixt de seguiment i control  
Ambdues parts convenen la constitució d'una Comissió de Seguiment integrada per dues persones representants designades per la Generalitat, i una tercera designada pel Consorci i es procurarà la presència equilibrada de dones i homes, en aplicació d'allò que preveu el II Pla d'Igualtat de dones i homes de l'administració de la Generalitat, aprovat per Acord de 10 de març de 2017, del Consell.  
  
La Comissió de Seguiment es reunirà quan una de les parts ho sol·licite i ajustarà la seua actuació a allò que s'ha disposat per al funcionament dels òrgans col·legiats en l'article 15 i següents de la Llei 40/2015, d'1 d'octubre, de règim jurídic del sector públic.  
Les funcions de la comissió seran les establides en l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre:  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels convenis subscrits.  
  
2. Informar les parts dels retards i incidències que es puguen presentar durant l'execució del conveni, així com, si és el cas, proposar les actualitzacions o modificacions corresponents en les anualitats derivades del retard.  
3. Emetre, en el cas que així es preveja, un informe o valoració final sobre el grau de compliment dels objectius consignats en el conveni subscrit en el qual expressament haurà de fer-se esment de la comprovació de la circumstància que la suma de les aportacions que, si és el cas, realitzen els diferents subjectes obligats pel conveni en cap cas no sobrepassa el cost de l'activitat a finançar, ni el seu valor de mercat. En aquest cas, l'òrgan de l'administració autonòmica a què haurà de remetre's còpia de les actes, acords o informes que, si és el cas, emeta en desplegament i execució de les funcions que tinguera assignades, és la Direcció General de Qualitat i Educació Ambiental.  
  
4. Una vegada finalitzada la vigència del conveni i en el termini màxim de tres mesos, s'emetrà un certificat sobre la conformitat respecte a la seua execució i liquidació d'aquest. Aquesta certificació, que s'incorporarà a l'expedient, es fonamentarà, si fa el cas, en l'informe o valoració final emesa per aquest òrgan.  
  
Deu. Supòsits de reintegrament de les ajudes  
Seran causes de reintegrament de les ajudes del conveni les regulades en els articles 36 i següents de la Llei 38/2003, de 17 de novembre, general de subvencions.  
  
Onze. Causes d'extinció  
El Conveni podrà extingir-se a més de per qualsevol de les causes previstes en l'article 51 de la Llei 40/2015, d'1 d'octubre, del règim jurídic del sector públic i per denúncia d'una de les parts amb antelació mínima de dos mesos, previ informe de l'òrgan mixt de seguiment i control previst en la clàusula novena.  
En cas de resolució del conveni per incompliment determinant de possible causa de resolució serà aplicable el procediment previst en l'article 51.2, lletra c de la Llei 40/2015 d'1 d'octubre de règim jurídic del sector públic.  
En aquells supòsits en què resulte procedent el reintegrament total o parcial de les quantitats rebudes l'entitat beneficiària haurà de reintegrar les quantitats percebudes tal com estableix l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En cas d'existir actuacions en curs d'execució, les parts, a proposta de la Comissió de seguiment, vigilància i control del conveni, podran acordar la continuació i finalització de les actuacions en curs que consideren oportunes, establint un termini improrrogable per a la seua finalització, transcorregut el qual haurà de realitzar-se la liquidació d'aquestes.  
  
Dotze. Jurisdicció competent  
El present conveni té naturalesa administrativa. Les qüestions litigioses que puguen sorgir en la interpretació, compliment i eficàcia del present conveni seran del coneixement i competència de l'ordre jurisdiccional contenciós administratiu.  
En tot el no previst en aquest conveni seran aplicables els preceptes declarats bàsics de la Llei 38/2003, de 17 de novembre, general de subvencions, les normes contingudes en la Llei 1/2015, de 6 de febrer, de la Generalitat, d'hisenda pública, del sector públic Instrumental i de subvencions i altres normes de dret administratiu aplicables.  
  
Tretzena. Procediment de notificació i comunicació a la Comissió Europea  
Les aportacions establides en el present conveni queden excloses de l'àmbit de l'article 107 del Tractat de Funcionament de la Unió Europea (d'ara en avant: TFUE) als efectes previstos en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
La causa de la no subjecció a la prohibició de l'article 107 del TFUE és que les activitats subvencionades no tenen la condició d'activitat econòmica ni repercuteixen en les activitats econòmiques que puguen realitzar-se si és el cas pels beneficiaris de les ajudes.  
  
En atenció a allò que s'ha exposat es considera que, en les presents ajudes nominatives, s'aplica la dispensa de l'obligació de notificació prevista en l'article 108 del TFUE.  
  
Catorze. Acreditació documental  
Les aportacions documentals que les persones beneficiàries hagen d'efectuar a l'administració, es realitzaran telemàticament en la seu electrònica de la Generalitat a través de l'adreça d'internet sede.gva.es/es/proc18170 (en valencià és sede.gva.es/va/proc18170).  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/seu\_certificados). NOTA: L'enllaç en valencià és: sede.gva.es/va/seu\_certificados.  
Quan es vulga actuar en el procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/).  
L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica)  
Se signaran electrònicament pels qui hi siguen competents, aquells documents que s'adjunten i requerisquen ser signats.  
Quan l'administració actuant consulte o obtinga dades o documents en l'àmbit de la gestió de la present ajuda, que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-s'hi, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional vuitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic; i en l'article 13 de la Llei 38/2003, de 17 de novembre, general de subvencions.  
  
Quinze. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal informar el següent:  
a) Nom del tractament: Ajudes en matèria de qualitat ambiental.  
b) Responsable del tractament: Persona titular de la sotssecretària de la Conselleria competent en matèria de medi ambient.  
c) Finalitat del tractament: Tramitació d'ajudes en matèria de qualitat ambiental i canvi climàtic.  
d) Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970 (en valencià és sede.gva.es/va/proc19970).  
e) Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'internet: sede.gva.es/es/proc22094 (en valencià és: sede.gva.es/va/proc22094), sense perjudici de la possibilitat de reclamar davant l'Agència Espanyola de Protecció de Dades.  
  
f) Es pot obtindre informació més detallada en el següent enllaç: https://agroambient.gva.es/es/registre-de-tractaments.  
3. De conformitat amb l'article 113 del Reglament (UE) núm. 1306/2013, les dades de les persones beneficiàries seran publicades conformement a l'article 111 d'aquest reglament i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
4. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels següents aspectes:  
  
a) La comunicació d'aquestes dades a l'administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'administració realitze consultes relacionades amb les seues dades per a comprovar-ne, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'administració en qualsevol moment.  
c) La possibilitat i forma d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals  
  
Setze. Transparència, subministrament d'informació i dades obertes  
  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals, i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Dèsset. Publicació  
Una vegada subscrit el conveni es publicarà el text íntegre en el Portal de transparència de la Generalitat Gva Oberta, per aplicació dels articles 9.1c i 10.1 de la Llei 2/2015, de 2 d'abril, de la Generalitat, de participació ciutadana de la Comunitat Valenciana.  
Per tot això, havent-se complit tots els tràmits previs exigits reglamentàriament i acreditat per part del Consorci Àrea de Gestió A3 el compliment dels requisits exigibles amb caràcter previ a la subscripció d'aquest document, en prova de conformitat les parts signen electrònicament el present conveni en la data indicada en la signatura.  
  
Per la Conselleria d'Agricultura, Desenvolupament Rural, Emergència Climàtica i Transició Ecològica,  
La consellera: Mireia Mollà Herrera.  
Pel Consorci Àrea de Gestió A3»  
El president: Fulgencio José Cerdán Barceló.»  
  
Alacant, 20 de setembre de 2022.- El president: Fulgencio José Cerdán Barceló. La secretària: Amparo Koninckx Frasquet.